2020. gada Noteikumi Nr.

Rīgā (prot. Nr.   .§)

**Grozījumi Ministru kabineta 2013.gada 2. jūlija**

**noteikumos Nr. 354 “Kosmētikas līdzekļu būtisko prasību**

**nodrošināšanas kārtība”**

Izdoti saskaņā ar

likuma "[Par atbilstības novērtēšanu](https://likumi.lv/ta/id/63836-par-atbilstibas-novertesanu)" [7.panta](https://likumi.lv/ta/id/63836-par-atbilstibas-novertesanu#p7) pirmo daļu  
un [Patērētāju tiesību aizsardzības likuma](https://likumi.lv/ta/id/23309-pateretaju-tiesibu-aizsardzibas-likums) [21.panta](https://likumi.lv/ta/id/23309-pateretaju-tiesibu-aizsardzibas-likums#p21) pirmo daļu

Izdarīt Ministru kabineta 2013.gada 2. jūlija noteikumos Nr. 354 “Kosmētikas līdzekļu būtisko prasību nodrošināšanas kārtība” (Latvijas Vēstnesis, 2013, 129. nr.; 2018, 157. nr.) šādus grozījumus:

1. Izteikt 13.punktu šādā redakcijā:

13. Veselības inspekcija izsniedz kosmētikas līdzekļu ražotājam, kura komercdarbības vieta ir reģistrēta Latvijas Republikā, brīvās tirdzniecības sertifikātu (norādot komersanta nosaukumu, adresi, reģistrācijas numuru), ja komersants ir paziņojis par sertifikāta pielikumā norādīto Latvijā ražoto kosmētikas līdzekļu laišanu tirgū un tie tiek brīvi pārdoti Eiropas Savienībā. Brīvās tirdzniecības sertifikāta saņemšanai kosmētikas līdzekļu ražotājs iesniedz Veselības inspekcijā iesniegumu (4.pielikums), kosmētikas līdzekļu sarakstu pievienojot elektroniski.”

2. Izteikt 3. un 4. pielikumu šādā redakcijā:

**“3.pielikums**

**Ministru kabineta**

**2013.gada 2.jūlija noteikumiem Nr.354**

**Kosmētikas līdzekļa mikrobioloģiskās tīrības kritēriji**

|  |  |  |  |  |  |  |
| --- | --- | --- | --- | --- | --- | --- |
| Nr. p.k. | Kosmētikas līdzekļa veids | Mezofilo aerobo mikroorganismu daudzums (baktērijas, raugi un pelējumi) kosmētikas līdzeklī | *Stafilococcus aureus* | *Pseudomonas aeruginosa* | *Candida albicans* | *Escherichia coli* |
| 1. | Kosmētikas līdzekļi, kas paredzēti bērniem līdz trim gadiem, lietošanai acu tuvumā un uz gļotādām | ne vairāk par 102 KVV\* 1 gramā (1 ml) kosmētikas līdzekļa | 1 gramā (1 ml) kosmētikas līdzekļa nedrīkst būt neviena KVV | 1 gramā (1 ml) kosmētikas līdzekļa nedrīkst būt neviena KVV | 1 gramā (1 ml) kosmētikas līdzekļa nedrīkst būt neviena KVV | 1 gramā (1 ml) kosmētikas līdzekļa nedrīkst būt neviena KVV |
| 2. | Pārējie kosmētikas līdzekļi | ne vairāk par 103 KVV\* 1 gramā (1 ml) kosmētikas līdzekļa | 1 gramā (1 ml) kosmētikas līdzekļa nedrīkst būt neviena KVV | 1 gramā (1 ml) kosmētikas līdzekļa nedrīkst būt neviena KVV | 1 gramā (1 ml) kosmētikas līdzekļa nedrīkst būt neviena KVV | 1 gramā (1 ml) kosmētikas līdzekļa nedrīkst būt neviena KVV |

\* KVV – mikroorganismu koloniju veidojoša vienība

**4.pielikums**

**Ministru kabineta**

**2013.gada 2.jūlija noteikumiem Nr.354**

**Iesniegums brīvās tirdzniecības sertifikāta saņemšanai**

Veselības inspekcijai

**1. Informācija par iesniedzēju**

|  |  |
| --- | --- |
| Komersanta – kosmētikas līdzekļu ražotāja nosaukums |  |
| Reģistrācijas numurs komercreģistrā |  |
| Juridiskā adrese |  |
| Faktiskā adrese |  |
| Kontaktinformācija |  |
|  | (kontaktpersonas vārds, uzvārds, tālruņa numurs, e-pasts) |

**2. Kosmētikas līdzekļa ražošanas vietas adrese Latvijā**

|  |
| --- |
|  |

**3. Informācija par atbildīgo personu, kas norādīta kosmētikas līdzekļa marķējumā1**

|  |  |
| --- | --- |
| Atbildīgās personas nosaukums (vai vārds, uzvārds) |  |
| Adrese, kurā pieejama  kosmētikas līdzekļa lieta |  |

**4. Apliecinājums**

4.1. Apliecinu, ka pielikumā, kas ir šī iesnieguma neatņemama sastāvdaļa, minētie kosmētikas līdzekļi atbilst prasībām, kas noteiktas Eiropas Parlamenta un Padomes regulā (EK) Nr. [1223/2009](http://eur-lex.europa.eu/eli/reg/2009/1223/oj/?locale=LV) par kosmētikas līdzekļiem.

4.2. Apliecinu, ka pielikumā, kas ir šī iesnieguma neatņemama sastāvdaļa, minētie

kosmētikas līdzekļi tiek pārdoti

**□** Latvijā **□** citā/ās Eiropas Savienības dalībvalstīs

**5. Lūdzu izsniegt brīvās tirdzniecības sertifikātu**

**□** latviešu valodā **□** angļu valodā

Datums2  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Komersanta parakstiesīgā

persona (amats, vārds un

uzvārds) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Komersanta parakstiesīgās

personas paraksts2 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pielikums  
iesniegumam brīvās tirdzniecības  
sertifikāta saņemšanai

**Kosmētikas līdzekļu saraksts**

|  |  |  |
| --- | --- | --- |
| Nr. p.k. | Kosmētikas līdzekļa nosaukums3 | CPNP4 numurs |
| 1.  2.  .. |  |  |

Piezīmes.

1 Atbildīgās personas vārds vai reģistrētais komersanta nosaukums un adrese jānorāda uz kosmētikas līdzekļa trauka un iepakojuma saskaņā ar Eiropas Parlamenta un Padomes regulas (EK) Nr. [1223/2009](http://eur-lex.europa.eu/eli/reg/2009/1223/oj/?locale=LV) par kosmētikas līdzekļiem 19. panta 1. punktu.

2 Dokumenta rekvizītus “paraksts” un “datums” neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

3 Marķējumā norādītais un saskaņā ar Eiropas Parlamenta un Padomes regulas (EK) Nr. [1223/2009](http://eur-lex.europa.eu/eli/reg/2009/1223/oj/?locale=LV) par kosmētikas līdzekļiem 13. panta 1. punktu elektroniski paziņotais kosmētikas līdzekļa nosaukums un kategorija, kas ļauj to identificēt.

4 Kosmētikas līdzekļu paziņošanas portāls.”

Ministru prezidents A. K. Kariņš

Veselības ministre I. Viņķele

Iesniedzējs: Veselības ministre I. Viņķele

Vīza: Valsts sekretāra p.i. Ā. Kasparāns